POŻIZZJONI KOMUNI (KE) Nru 5/2009

adottata mill-Kunsill fid-9 ta' Jannar 2009

bil-ħsieb tal-adozzjoni ta' Regolament (KE) Nru …/2009 tal-Parlament Ewropew u tal-Kunsill ta' … li jistabbilixxi regoli komuni dwar il-kondizzjonijiet li għandhom jiġu rispettati għall-eżerċizzju tal-professjoni ta' operatur tat-trasport stradali u li jħassar id-Direttiva tal-Kunsill 96/26/KE

(Test b'rilevanza għaż-ŻEE)

(2009/C 62 E/01)

IL-PARLAMENT EWROPEW U L-KUNSILL TA' L-UNJONI EWROPEA

Wara li kkunsidraw it-Trattat li jistabbilixxi l-Komunità Ewropea, u b'mod partikulari l-Artikolu 71(1) tiegħu,

Wara li kkunsidraw il-proposta tal-Kummissjoni,

Wara li kkunsidraw l-opinjoni tal-Kumitat Ekonomiku u Soċjali Ewropew (1),

Wara li kkunsidraw l-opinjoni tal-Kontrollur Ewropew għall-Protezzjoni tad-Data (2)

Wara li kkonsultaw il-Kumitat tar-Reġjuni,

Filwaqt li jaġixxu skont il-proċedura stabbilita fl-Artikolu 251 tat-Trattat (3),

Billi:

L-implimentazzjoni sħiħa ta' suq intern tat-trasport stradali b'kondizzjonijiet ekwi ta' kompetizzjoni titlob l-applikazzjoni uniformi ta' regoli komuni għall-awtorizzazzjoni għad-dħul għall-professjoni ta' operatur tat-trasport stradali tal-merkanzija jew tal-passiġġieri, (“il-professjoni ta' operatur tat-trasport stradali”). Dawn ir-regoli komuni ser jikkontribwixxu għall-kisba ta' kwalità għolja ta' kwalifika professjonali għall-operaturi tat-trasport, lejn ir-razzjonalizzazzjoni tas-suq, lejn it-titjib tal-kwalità tas-servizz, fl-interess tal-operaturi tat-trasport stradali, tal-klijenti tagħhom u tal-ekonomija kollha kemm hi, kif ukoll lejn aktar sigurtà fit-toroq. Dawn ir-regoli għandhom jiffaċilitaw ukoll l-eżerċizzju effettiv tad-dritt ta' stabbiliment ta' operaturi tat-trasport stradali.

Il-kompetizzjoni ġusta, u t-trasport stradali li jirrispetta bis-sħiħ ir-regoli, jeħtieġu livell uniformi ta' monitoraġġ fost l-Istati Membri. F'dan ir-rigward, l-awtoritajiet nazzjonali responsabbli għall-monitoraġġ ta' l-impriżi u għall-validità ta' l-awtorizzazzjoni tagħhom għandhom rwol fundamentali xi jwettqu u huwa xieraq li jiġi żgurat li dawk l-awtoritajiet jieħdu l-miżuri xierqa meta meħtieġ, partikolarment is-sospensjoni jew l-irtirar ta' awtorizzazzjonijiet, jew bid-dikjarazzjoni ta' l-inkompetenza tal-maniġers tat-trasport li jkunu negliġenti jew li jaġixxu in mala fede.

ADOTTAW DAN IR-REGLAMENT:

KAPITOLU I

DISPOŻIZZJONIJIET ĠENERALI

Artikolu 1

Suġġett u kamp ta' applikazzjoni

1. Dan ir-Regolament jirregola d-dħul għal, u l-eżerċizzju, tal-professjoni ta' operatur tat-trasport stradali.

2. Dan ir-Regolament għandu japplika għall-impriżi kollha stabbiliti fil-Komunità li jeżerċitaw il-professjoni ta' operatur tat-trasport stradali.Huwa għandu japplika wkoll għall-impriżi li għandhom il-ħsieb li jeżerċitaw il-professjoni ta' operaturi tat-trasport stradali. Riferenzi għall-impriżi li jeżerċitaw il-professjoni ta' operaturi tat-trasport stradali għandhom, kif adatt, jiġu kkunsidrati li jinkludu riferenza għall-impriżi li għandhom il-ħsieb li jeżerċitaw tali professjoni.

3. Fir-rigward tar-reġjuni msemmija fl-Artikolu 299(2) tat-Trattat, l-Istati Membri konċernati jistgħu jadattaw l-kondizzjonijiet li għandhom jiġu rispettati sabiex tiġi eżerċitata l-professjoni ta' operaturi tat-trasport stradali, safejn l-attivitajiet jitwettqu fl-intier tagħhom f'dawk ir-reġjuni mill-impriżi stabbiliti hemmhekk.

4. B'deroga mill-paragrafu 2, dan ir-Regolament, sakemm ma jkunx diversament previst fil-liġi nazzjonali, m'għandux japplika fil-konfront tas-segwenti:

5. L-Istati Membri jistgħu jeżentaw mill-applikazzjoni tad-dispożizzjonijiet kollha jew ta' xi wħud ta' dan ir-Regolament operaturi tat-trasport stradali li jeżerċitaw esklusivament attvitajiet ta' trasport nazzjonali li għandhom biss impatt minuri fuq is-suq tat-trasport minħabba:

Artikolu 2

Definizzjonijiet

Għall-finijiet ta' dan ir-Regolament:

Artikolu 3

Rekwiżiti meħtieġa għall-eżerċizzju tal-professjoni ta' operatur ta' trasport stradali

1. L-impriżi li jeżerċitaw il-professjoni ta' operaturi tat-trasport stradali għandhom:

2. L-Istati Membri jistgħu jiddeċiedu li jimponu rekwiżiti addizzjonali, li għandhom ikunu proporzjonati u mhux diskriminattivi, li l-impriżi għandhom jissodisfaw sabiex ikunu jistgħu jeżerċitaw il-professjoni ta' operatur tat-trasport stradali.

Artikolu 4

Il-maniġer tat-trasport

1. Impriża li teżerċita l-professjoni ta' operatur tat-trasport stradali għandha taħtar ta' l-anqas persuna fiżika waħda, il-maniġer tat-trasport, li tissodisfa r-rekwiżiti stabbiliti fl-Artikolu 3(1)(b) u (d) u li:

ikollha rabta ġenwina ma' l-impriża, bħal per eżempju tkun impjegata, direttriċi, sid jew azzjonista, jew tkun qed tamministraha, jew, jekk l-impriża hija persuna fiżika, li tkun dik il-persuna, u

2. Jekk l-impriża ma tissodisfax ir-rekwiżit tal-kompetenza professjonali stabbilit fl-Artikolu 3(1)(d), l-awtorità kompetenti tista' tawtorizzaha biex teżerċita l-professjoni ta' operatur tat-trasport, mingħajr maniġer tat-trasport maħtur skond il-paragrafu 1 ta' dan l-Artikolu, dment li:

(c)

3. L-Istati Membri jistgħu jiddeċiedu li maniġer tat-trasport maħtur skond il-paragrafu 1 ma jistax addizzjonalment jiġi maħtur skond il-paragrafu 2, jew jista' jkun hekk maħtur biss fir-rigward ta' numru limitat ta' impriżi jew flotta ta' vetturi li tkun iżgħar minn dik imsemmija fil-paragrafu 2(c).

4. L-impriża għandha tinnotifika lill-awtorità kompetenti dwar il-maniġer(s) tat-trasport maħtur(a).

KAPITOLU II

IL-KONDIZZJONIJIET LI JRIDU JINTLAĦQU SABIEX JIĠU SODISFATTI R-REKWIŻITI STABBILITI FL-ARTIKOLU 3

Artikolu 5

Il-kondizzjonijiet fir-rigward tar-rekwiżit ta' l-istabbiliment

Sabiex jiġi sodisfatt ir-rekwiżit stabbilit fl-Artikolu 3(1)(a), l-impriża għandha, fl-Istat Membru konċernat:

ladarba tingħata awtorizzazzjoni, l-impriża jkollha għad-disposizzjoni tagħha vettura waħda jew aktar li jkunu rreġistrati jew b'mod ieħor imqegħdin fiċ-ċirkolazzjoni f'konformità mal-leġislazzjoni ta' dak l-Istat Membru, kemm jekk dawk il-vetturi ikunu totalment proprjetà tagħha jew, per eżempju, detenuti taħt ftehim ta' kiri bil-possibiltà ta' xiri jew kuntratti ta' kiri jew leasing;

Artikolu 6

Il-kondizzjonijiet fir-rigward tar-rekwiżit ta' reputazzjoni tajba

1. Soġġett għall-paragrafu 2 ta' dan l-Artikolu, l-Istati Membri għandhom jiddeterminaw il-kondizzjonijiet li impriża u maniġer ta' trasport għandhom jissodisfaw sabiex jiġi sodisfatt ir-rekwiżit ta' reputazzjoni tajba previst fl-Artikolu 3(1)(b).

Fid-determinazzjoni dwar jekk impriża tissodisfax jew le dak ir-rekwiżit, l-Istati Membri għandhom jikkunsidraw il-kondotta ta' l-impriża, il-maniġers tat-trasport tagħha u kwalunkwe persuna rilevanti oħra kif jista' jkun determinat mill-Istat Membru. Kull riferenza f'dan l-Artikolu għal kundanni, pieni jew ksur għandha tinkludi kundanni, pieni jew ksur ta' l-impriża nfisha, tal-maniġers tat-trasport tagħha u ta' kull persuna rilevanti oħra kif jista' jkun determinat mill-Istat Membru.

Il-kondizzjonijiet imsemmija fl-ewwel sub-paragrafu għandhom jinkludu ta' l-anqas:

2. Għall-finijiet tal-punt (b) tat-tielet sub-paragrafu tal-paragrafu 1:

3. Ir-rekwiżit stabbilit fl-Artikolu 3(1)(b) jibqa' mhux sodisfatt sakemm issir miżura ta' rijabilitazzjoni jew kull miżura oħra li jkollha effett ekwivalenti, skont id-dispożizzjonijiet nazzjonali rilevanti.

Artikolu 7

Il-kondizzjonijiet fir-rigward tar-rekwiżit tal-pożizzjoni finanzjarja

1. Sabiex jiġi sodisfatt ir-rekwiżit stabbilit fl-Artikolu 3(1)(c), impriża għandha f'kull ħin tkun kapaċi tissodisfa l-obbligi finanzjarji tagħha matul is-sena finanzjarja annwali. Għal dan il-għan, l-impriża għandha turi, abbażi tal-kontijiet annwali ċċertifikati minn awditur jew minn persuna akkreditata kif xieraq, li, kull sena, hija jkollha għad-disposizzjoni tagħha kapital u riżervi li jammontaw għal mill-anqas EUR 9 000 meta tintuża biss vettura waħda u EUR 5 000 għal kull vettura addizzjonali użata.

Għall-finijiet ta' dan ir-Regolament, il-valur ta' l-euro fil-muniti nazzjonali ta' l-Istati Membri li ma jipparteċipawx fit-tielet stadju ta' l-Unjoni Moneterja Ewropea għandu jkun iffissat kull ħames snin. Ir-rati li għandhom jiġu applikati għandhom ikunu dawk miksuba fl-ewwel jum tax-xogħol ta' Ottubru u ppubblikati fil-Ġurnal Uffiċjali ta' l-Unjoni Ewropea. Dawn għandhom jidħlu fis-seħħ mill-1 ta' Jannar tas-sena kalendarja li jmiss.

L-elementi tal-kontijiet imsemmija fl-ewwel subparagrafu għandhom jiġu mifhuma bħala dawk definiti fir-Raba' Direttiva tal-Kunsill 78/660/KEE tal-25 ta' Lulju 1978 bbażata fuq l-Artikolu 54 (3) (g) tat-Trattat dwar il-kontijiet annwali ta' ċerti tipi ta' kumpanniji (8).

2. B'deroga mill-paragrafu 1, l-awtorità kompetenti tista' taqbel jew teħtieġ li impriża turi l-pożizzjoni finanzjarja tagħha permezz ta' ċertifikat bħall-assigurazzjoni fuq ir-responsabbiltà professjonali minn bank wieħed jew aktar jew istituzzjonijiet finanzjarji oħrajn inklużi kumpanniji ta' assigurazzjoni li jipprovdu garanzija in solidum għall-impriża fir-rigward ta' l-ammonti speċifikati fl-ewwel subparagrafu tal-paragrafu 1. L-Istati Membri jistgħu jiddeċiedu li l-garanzija tista' tintalab flimkien mal-ftehim ta' l-awtorità kompetenti li tkun awtorizzat l-eżerċizzju tal-professjoni ta' operatur tat-trasport stradali u li ma tistax tiġi rilaxxata mingħajr il-qbil ta' dik l-awtorita'.

3. Il-kontijiet annwali msemmija fil-paragrafu 1, u l-garanzija msemmija fil-paragrafu 2, li għandhom jiġu verifikati, huma dawk ta' dik l-entità ekonomika stabbilita fit-territorju ta' l-Istat Membru li fih tkun saret applikazzjoni għal awtorizzazzjoni u mhux dawk ta' kwalunkwe entità oħra stabbilita fit-territorju ta' kwalunkwe Stat Membru ieħor.

Artikolu 8

Il-kondizzjonijiet fir-rigward tar-rekwiżit tal-kompetenza professjonali

1. Sabiex jiġi sodisfatt ir-rekwiżit stabbilit fl-Artikolu 3(1)(d), il-persuna jew persuni konċernati għandhom ikollhom għarfien li jikkorrispondi għal-livell ta' taħriġ previst fil-Parti I ta' l-Anness I fis-suġġetti elenkati fih. Dak l-għarfien għandu jintwera permezz ta' eżami obbligatorju bil-miktub li, jekk Stat Membru hekk jiddeċiedi, jista' jiġi supplimentat b'eżami orali. Dawk l-eżamijiet għandhom jiġu organizzati skond il-Parti II tal-Anness I. Għal dan l-iskop, l-Istati Membri jistgħu jiddeċiedu li jimponu taħriġ qabel l-eżami.

2. L-awtoritajiet jew il-korpi akkreditati għal dan il-għan minn Stat Membru, skond il-kriterji definiti minnu biss, jistgħu jorganizzaw eżamijiet bil-miktub jew orali msemmija fil-paragrafu 1. L-Istati Membri għandhom jivverifikaw regolarment li l-kondizzjonijiet li taħthom dawk l-awtoritajiet jew korpi jorganizzaw l-eżamijiet ikunu skond l-Anness I.

3. L-Istati Membri jistgħu debitament jakkreditaw, skond il-kriterji li huma stess jiddefenixxu, korpi sabiex jipprovdu taħriġ ta' kwalità għolja lill-applikanti biex iħejjuhom għall-eżamijiet u lill-maniġers tat-trasport b'taħriġ kontinwu sabiex jaġġornaw l-għarfien tagħhom jekk dawn jagħżlu li jagħmlu dan.

4. Stat Membru jista' jeżenta lid-detenturi ta' ċerti diplomi avvanzati jew diplomi tekniċi maħruġa f'dak l-Istat Membru, li jkunu sepċifikatament iddiżinjati għal dan il-għan u u li jkunu jinkludu l-għarfien fis-suġġetti kollha elenkati fl-Anness I mill-eżami fis-suġġetti koperti minn dawk il-kwalifiki. L-eżenzjoni għandha tkopri biss dawk il-partijiet ta' l-Anness I li għalihom il-kwalifika tkopri s-suġġetti kollha elenkati taħt l-intestatura ta' kull sezzjoni.

Stat Membru jista' jeżenta minn partijiet speċifiċi ta' l-eżamijiet detenturi ta' ċertifikati ta' kompetenza professjonali validi għal operazzjonijiet ta' trasport nazzjonali f'dak l-Istat Membru.

5. Ċertifikat maħruġ mill-awtorità jew korp imsemmi fil-paragrafu 2 għandu jingħata bħala prova ta' kompetenza professjonali. Dak iċ-ċertifikat ma jkunx trasferibbli lil persuna oħra. Għandu jitfassal skond il-karatteristiċi tas-sigurtà u l-mudell ta' ċertifikat stabbiliti fl-Annessi II u III u għandu juri s-siġill stampat mill-awtorità jew korp li jkun ħarġu.

6. Il-Kummissjoni għandha taġġorna l-Annessi I, II u III skond il-progress teknoloġiku. Dawk il-miżuri, imfassla sabiex jemendaw elementi mhux essenzjali ta' dan ir-Regolament, għandhom jiġu adottati skond il-proċedura regolatorja bi skrutinju msemmija fl-Artikolu 25(3).

7. Il-Kummissjoni għandha tħeġġeġ u tiffaċilita skambji ta' esperjenza u informazzjoni bejn l-Istati Membri, jew permezz ta' kull korp li hija tista tinnomina, dwar taħriġ, eżamijiet u awtorizzazzjonijiet.

Artikolu 9

Eżenzjoni mill-eżami

L-Istati Membri jistgħu jiddeċiedu li jeżentaw mill-eżami msemmi fl-Artikolu 8(1) persuni li jipprovdu prova li huma kontinwament mexxew impriża tat-trasport stradali tal-merkanzija jew impriża tat-trasport stradali tal-passiġġieri fi Stat Membru għal perijodu ta' 15-il sena qabel … (9).

KAPITOLU III

AWTORIZZAZZJONI U MONITORAĠĠ

Artikolu 10

L-awtoritajiet kompetenti

1. Kull Stat Membru għandu jaħtar awtorità kompetenti waħda jew aktar biex tiġi żgurata l-implimentazzjoni korretta ta' dan ir-Regolament. Dawk l-awtoritajiet kompetenti għandhom jingħataw is-setgħa li:

(c)

2. L-awtoritajiet kompetenti għandhom jippubblikaw il-kondizzjonijiet kollha stipulati skond dan ir-Regolament, kull disposizzjoni nazzjonali oħra, il-proċeduri li għandhom jiġu segwiti mill-applikanti interessati u l-ispjegazzjonijiet korrispondenti.

Artikolu 11

L-eżami u r-reġistrazzjoni tal-applikazzjonijiet

1. Impriża ta' trasport li tikkonforma mar-rekwiżiti stabbiliti fl-Artikolu 3 għandha, wara li tapplika, tkun awtorizzata teżerċita l-professjoni ta' operatur tat-trasport stradali. L-awtorità kompetenti għandha taċċerta li impriża li tippreżenta applikazzjoni tissodisfa r-rekwiżiti stabbiliti f'dak l-Artikolu. L-Istati Membri jistgħu, fil-leġislazzjoni nazzjonali adatta, jispeċifikaw it-tul ta' l-awtorizzazzjonijiet biex wieħed jeżerċita l-professjoni ta' operatur tat-trasport stradali.

Il-valutazzjoni ta' applikazzjoni tista' twassal għall-ħruġ ta' liċenzja Komunitarja skond ir-Regolamenti (KE) Nru …/2009 u (KE) Nru…/2009. Stat Membru jista' joħroġ awtorizzazzjoni barra minn liċenza Komunitarja għal impriżi li jwettqu biss operazzjonijiet ta' trasport fit-territorju ta' dak l-Istat Membru.

2. L-awtorità kompetenti għandha tirreġistra fir-reġistru elettroniku tagħha msemmi fl-Artikolu 16 id-data relatata ma' l-impriżi li huma jawtorizzaw u li huma fil-punti (a) sa (d) ta' l-ewwel sub-paragrafu tal-Artikolu 16(2).

3. Il-perijodu ta' żmien għall-eżami ta' applikazzjoni għall-awtorizzazzjoni minn awtorità kompetenti għandu jkun qasir kemm jista jkun u m'għandux jeċċedi it-tliet xhur mid-data li fiha l-awtorità kompetenti tirċievi d-dokumenti kollha meħtieġa biex tivvaluta l-applikazzjoni. L-awtorità kompetenti tista' testendi l-limitu ta' żmien għal xahrejn addizzjonali f'każi debitament ġustifikati.

4. Sal-31 ta' Diċembru 2012, l-awtorità kompetenti għandha tivverifika fil-każ ta' kwalunkwe dubju, meta tivvaluta r-reputazzjoni tajba ta' impriża, jekk fil-mument li ssir l-applikazzjoni il-maniġer jew il-maniġers tat-trasport maħtura humiex iddikjarati, f'wieħed mill-Istati Membri, inkapaċi li jmexxi/u l-attivitajiet tat-trasport ta' impriża skond l-Artikolu 14.

Mill-1 ta' Jannar 2013, waqt li tivvaluta r-reputazzjoni tajba ta' l-impriża, l-awtorità kompetenti għandha tivverifika, billi tuża d-data msemmija fil-punt (f) tal-ewwel sub-paragrafu tal-Artikolu 16(2), jew permezz ta' aċċess dirett sigur għall-parti rilevanti tar-reġistri nazzjonali jew b'talba, jekk fil-mument li ssir l-applikazzjoni l-maniġer jew maniġers tat-trasport maħtura humiex iddikjarati, f'wieħed mill-Istati Membri, inkapaċi li jmexxi/u l-attivitajiet tat-trasport ta' impriża skond l-Artikolu 14.

Il-miżuri mfassla biex jemendaw l-elementi mhux essenzjali ta' dan ir-Regolament u relatati mal-posponiment ta' mhux aktar minn tliet snin tad-dati msemmija f'dan il-paragrafu għandhom jiġu adottati skond il-proċedura regolatorja bi skrutinju msemmija fl-Artikolu 25(3).

5. Impriżi b'awtorizzazzjoni biex jeżerċitaw il-professjoni ta' operatur tat-trasport għandhom, fi żmien 28 jum jew anqas, kif determinat mill-Istat Membru tal-istabbiliment, jinnotifikaw lill-awtorità kompetenti li tat l-awtorizzazzjoni bil-bidliet għad-data msemmija fil-paragrafu 2.

Artikolu 12

Il-kontrolli

1. L-awtoritajiet kompetenti għandhom jivverifikaw jekk l-impriżi li huma awtorizzaw biex jeżerċitaw il-professjoni ta' operatur tat-trasport stradali ikomplux jissodisfaw ir-rekwiżiti stabbiliti fl-Artikolu 3. Għal dak l-iskop, l-Istati Membri għandhom iwettqu kontrolli mmirati għall-impriżi li huma klassifikati bħala ta' riskju akbar. Għal dak l-iskop, l-Istati Membri għandhom jestendu s-sistema ta' klassifikazzjoni tar-riskju stabbilita minnhom skond l-Artikolu 9 tad-Direttiva 2006/22/KE tal-Parlament Ewropew u tal-Kunsill tal-15 ta Marzu 2006 dwar il-kondizzjonijiet minimi għall-implimentazzjoni tar-Regolamenti tal-Kunsill (KEE) Nri 3820/85 u 3821/85 dwar il-leġislazzjoni soċjali li għandha x'taqsam ma' attivitajiet tat-trasport stradali (10) biex tkopri l-ksur speċifikat fl-Artikolu 6 ta' dan ir-Regolament.

2. Sal-31 ta' Diċembru 2014, l-Istati Membri għandhom iwettqu kontrolli minn tal-inqas kull ħames snin biex jivverifikaw li l-impriżi jissodisfaw kull wieħed mir-rekwiżiti stabbiliti fl-Artikolu 3.

Il-miżuri mfassla biex jemendaw l-elementi mhux essenzjali ta' dan ir-Regolament u relatati ma' posponiment tad-data msemmija fl-ewwel sub-paragrafu għandhom jiġu adottati skond il-proċedura regolatorja bi skrutinju msemmija fl-Artikolu 25(3).

3. L-Istati Membri għandhom iwettqu kontrolli individwali biex jivverifikaw jekk impriża tissodisfax i-kondizzjonijiet li jirregolaw id-dħul għall-professjoni ta' operatur tat-trasport stradali kull meta titlobha l-Kummissjoni f'każi debitament motivati. Huwa għandu jinforma lill-Kummissjoni bir-riżultati ta' tali kontrolli u tal-miżuri jekk ikun stabbilit li l-impriża m'għadhiex tissodisfa r-rekwiżiti stabbiliti f'dan ir-Regolament.

Artikolu 13

Proċedura għas-sospensjoni u l-irtirar ta' awtorizzazzjonijiet

1. Jekk l-awtorità kompetenti tistabbilixxi li impriża qiegħda fir-riskju li ma tissodisfax aktar ir-rekwiżiti stabbiliti fl-Artikolu 3, hija għandha tinnotifika lill-impriża b'dan. Jekk l-awtorità kompetenti tistabbilixxi li wieħed jew aktar minn dawk ir-rekwiżiti m'għadux aktar sodisfatt, hija tista' tiffissa wieħed mill-iskadenzi li ġejjin għall-impriża biex tirretifika s-sitwazzjoni:

(c)

2. L-awtorità kompetenti tista' teħtieġ li l-impriża li l-awtorizzazzjoni tagħha tkun ġiet sospiża jew irtirata tiżgura li l-maniġers tat-trasport tagħha jkunu għaddew mill-eżamijiet imsemmija fl-Artikolu 8(1) qabel ma tittieħed kull miżura ta' rijabilitazzjoni.

3. Jekk l-awtorità kompetenti tistabbilixxi li l-impriża m'għadhiex tissodisfa wieħed jew aktar mir-rekwiżiti stabbiliti fl-Artikolu 3, hija għandha tissospendi jew tirtira l-awtorizzazzjoni mogħtija lill-impriża għall-eżerċizzju tal-professjoni ta' operatur tat-trasport stradali fil-limiti ta' żmien imsemmija fil-paragrafu 1 ta' dan l-Artikolu.

Artikolu 14

Id-dikjarazzjoni ta' l-inkompetenza tal-maniġer tat-trasport

1. Meta maniġer tat-trasport jitlef ir-reputazzjoni tajba skond l-Artikolu 6, l-awtorità kompetenti għandha tiddikjara lill-maniġer tat-trasport inkapaċi li jmexxi jew tmexxi l-attivitajiet tat-trasport ta' impriża.

2. Sakemm tittieħed miżura għar-rijabilitazzjoni skont dispożizzjonijiet rilevanti tal-liġi nazzjonali, iċ-ċertifikat ta' kompetenza professjonali tal-maniġer tat-trasport iddikjarat inkapaċi, imsemmi fl-Artikolu 8(5), m'għandux jibqa' validu fl-ebda Stat Membru.

Artikolu 15

Id-deċiżjonijiet ta' l-awtoritajiet kompetenti u l-appelli

1. Deċiżjonijiet negattivi meħuda mill-awtoritajiet kompetenti tal-Istati Membri skont dan ir-Regolament, inkluż ir-rifjut ta' applikazzjoni, is-sospensjoni jew l-irtirar ta' awtorizzazzjoni eżistenti u dikjarazzjoni ta' inkapaċità ta' maniġer tat-trasport għandhom jiddikjaraw ir-raġunijiet li fuqhom huma bbażati.

Dawn id-deċiżjonijiet għandhom iqisu l-informazzjoni disponibbli dwar il-ksur imwettaq mill-impriża jew wieħed mill-maniġers tat-trasport li jkunu tali li jippreġudikaw ir-reputazzjoni tajba ta' l-impriża u ta' kull informazzjoni oħra disponibbli għall-awtorità kompetenti.Huma għandhom jispeċifikaw il-miżuri ta' rijabilitazzjoni applikabbli fil-każ tas-sospensjoni ta' awtorizzazzjoni jew dikjarazzjoni ta' inkapaċità.

2. L-Istati Membri għandhom jieħdu passi biex jiżguraw li l-impriżi u l-persuni konċernati ikollhom il-possibbiltà li jappellaw mid-deċiżjonijiet imsemmija fil-paragrafu 1, mill-inqas quddiem korp indipendenti u imparzjali wieħed jew qorti tal-ġustizzja.

KAPITOLU IV

IS-SIMPLIFIKAZZJONI U L-KOOPERAZZJONI AMMINISTRATTIVA

Artikolu 16

Reġistri elettroniċi nazzjonali

1. Għall-finijijet ta' l-implimentazzjoni ta' dan ir-Regolament, b'mod partikolari l-Artikoli 11 sa 14 u l-Artikolu 26 tiegħu, kull Stat Membru għandu jżomm reġistru elettroniku nazzjonali ta' l-impriżi tat-trasport stradali li jkunu ġew awtorizzati minn awtorità kompetenti maħtura minnu biex jeżerċitaw il-professjoni ta' operatur tat-trasport stradali. It-trattament tad-data li jkun hemm f'dan ir-reġistru għandu jsir taħt is-sorveljanza ta' l-awtorità pubblika li tkun inħatret għal dan il-għan. Id-data rilevanti li tinsab fir-reġistru elettroniku nazzjonali għandha tkun aċċessibbli għall-awtoritajiet kollha kompetenti ta' dak l-Istat Membru.

Sal-1 ta' Ġunju 2009, il-Kummissjoni għandha toħroġ linji gwida dwar ir-rekwiżiti minimi għad-data li li għandha tiddaħħal fir-reġistru elettroniku nazzjonali mid-data ta' l-istabbiliment tiegħu sabiex tiġi ffaċilitata l-interkonnessjoni futura tar-reġistri. Hija tista' tirrakkomanda l-inklużjoni tal-marki ta' reġistrazzjoni tal-vettura addizzjonalment mad-data li hemm riferenza għaliha fil-paragrafu 2.

2. Ir-Reġistri elettroniċi nazzjonali għandhom, ta' l-inqas, jinkludu d-data li ġejja:

Għall-iskopijiet tal-punt (e), l-Istati Membri jistgħu, sal-31 ta' Diċembru 2015, jagħżlu li jinkludu fir-reġistru elettroniku nazzjonali il-ksur l-aktar serju biss stabbiliti fl-Anness IV.

Stati Membri jistgħu jagħżlu li jżommu d-data li hemm riferenza għaliha fil-punti (e) u (f) tal-ewwel sub-paragrafu f'reġistri separati. F'dan il-każ, id-data rilevanti għandha tkun disponibbli fuq talba jew direttament aċċessibbli lill-awtoritajiet kompetenti kollha ta' l-Istat Membru konċernat. L-informazzjoni mitluba għandha tkun ipprovduta fi żmien 30 jum ta' ħidma minn meta tasal it- talba.

Fi kwalunkwe każ, id-data li hemm referenza għaliha fil-punti (e) u (f) ta' l-ewwel sub-paragrafu għandha tkun aċċessibbli biss għall-awtoritajiet minbarra l-awtoritajiet kompetenti jekk huma jkunu debitament vestiti b'setgħat relatati mas-superviżjoni u l-impożizzjoni ta' pieni fis-setturi tat-trasport stradali u l-uffiċjali tagħhom ikunu ħadu ġurament jew huma b'xi mod ieħor taħt obbligu formali ta' segretezza.

3. Data li tikkonċerna impriża li l-awtorizzazzjoni tagħha kienet sospiża jew irtirata għandha tibqa' fir-reġistru elettroniku nazzjonali għal sentejn mill-iskadenza tas-sospensjoni jew l-irtirar tal-liċenza, u għandha minn hemm 'il quddiem titneħħa minnufih.

Data li tikkonċerna persuna ddikjarata inkompetenti għall-impjieg ta' operatur tat-trasport stradali għandha tibqa' fir-reġistru elettroniku nazzjonali sakemm ir-reputazzjoni tajba ta' dik il-persuna ma tkunx ġiet stabbilita mill-ġdid skond l-Artikolu 6(3). Meta tittieħed tali miżura ta' rijabilitazzjoni jew kull miżura li jkollha effett ekwivalenti, id-data għandha titneħħa immedjatament.

Id- data li hemm riferenza għaliha fl-ewwel u fit-tieni sub-paragrafu għandha tispeċifika r-raġunijiet għas-sospensjoni jew l-irtirar ta' l-awtorizzazzjonijiet jew id-dikjarazzjoni ta' inkompetenza, skond il-każ, u t-tul ta' żmien korrispondenti.

4. L-Istati Membri għandhom jieħdu l-miżuri kollha meħtieġa biex jiżguraw li d-data kollha miżmuma fir-reġistru elettroniku nazzjonali tinżamm aġġornata u eżatta, partikolarment id-data imsemmija fil-punti (e) u (f) tal-ewwel sub-paragrafu tal-paragrafu 2.

5. Mingħajr preġudizzju għall-paragrafi 1 u 2, l-Istati Membri għandhom jieħdu l-miżuri kollha meħtieġa biex jiżguraw li r-reġistri elettroniċi nazzjonali huma aċċessibbli fil-Komunità permezz tal-punti ta' kuntatt nazzjonali kif definit fl-Artikolu 18. Aċċessibbiltà permezz tal-punti ta' kuntatt nazzjonali għandha tiġi implimentata sal-31 ta' Diċembru 2012 b'tali mod li awtorità kompetenti ta' kwalunkwe Stat Membru tkun tista' tikkonsulta r-reġistri elettroniċi nazzjonali ta' kull Stat Membru.

6. Regoli komuni li jikkonċernaw l-implimentazzjoni tal-paragrafu 5, bħall-format tad-data skambjata, il-proċeduri tekniċi għal konsultazzjoni teknika tar-reġistri elettroniċi nazzjonali ta' l-Istati Membri l-oħra u l-promozzjoni ta' l-interoperabbiltà ta' dawn ir-reġistri ma' data bases rilevanti oħra għandhom jiġu adottati mill-Kummissjoni skont il-proċedura msemmija fl-Artikolu 25(2). Dawk ir-regoli komuni għandhom jiddeterminaw liema awtorità hija responsabbli għall-aċċess għad-data u, l-użu ulterjuri u l-aġġornar ta' data wara l-aċċess u, għal dan il-għan, għandhom jinkludu regoli dwar id-dħul tad-data u l-monitoraġġ tad-data.

7. Il-miżuri mfassla biex jemendaw l-elementi mhux essenzjali ta' dan ir-Regolament u relatati mal-posponiment tal-limiti taż-żmien imsemmija fil-paragrafi 1 u 5 għandhom jiġu adottati skond il-proċedura regolatorja bi skrutinju msemmija fl-Artikolu 25(3).

Artikolu 17

Il-protezzjoni tad-data personali

F'dak li għandu x'jaqsam ma' l-applikazzjoni tad-Direttiva 95/46/KE, l-Istati Membri għandhom jiżguraw b'mod partikolari:

(c)

Artikolu 18

Il-kooperazzjoni amministrattiva bejn l-Istati Membri

1. L-Istati Membri għandhom jinnominaw punt ta' kuntatt nazzjonali responsabbli għall-iskambju ta' informazzjoni ma' l-Istati Membri l-oħra fir-rigward ta' l-applikazzjoni ta' dan ir-Regolament. L-Istati Membri għandhom jibagħtu lill-Kummissjoni l-isem u l-indirizz tal-punt ta' kuntatt nazzjonali tagħhom sa … (11). Il-Kummissjoni għandha tfassal lista tal-punti ta' kuntatt nazzjonali kollha, u tibgħatha lill-Istati Membri.

2. L-Istati Membri li jiskambjaw informazzjoni fil-kuntest ta' dan ir-Regolament għandhom jużaw il-punti ta' kuntatt nazzjonali nnominati kif imsemmija fil-paragrafu 1.

3. L-Istati Membri li jiskambjaw informazzjoni dwar it-tipi ta' ksur imsemmija fl-Artikolu 6(2) jew maniġers tat-trasport iddikjarati inkapaċi għandhom jikkonformaw mal-proċedura u l-limitu taż-żmien imsemmija fl-Artikolu 13(1) tar-Regolament (KE) Nru …/2009 jew, fejn applikabbli, l-Artikolu 23(1) tar-Regolament (KE) Nru …/2009. Stat Membru li jirċievi notifika ta' ksur serju li rriżulta f'kundanna jew piena fi Stat Membru ieħor għandu jirreġistra dak il-ksur fir-reġistru elettroniku nazzjonali.

KAPITOLU V

GĦARFIEN REĊIPROKU TA' ĊERTIFIKATI U DOKUMENTI OĦRA

Artikolu 19

Ċertifikati ta' reputazzjoni tajba u dokumenti ekwivalenti

1. Mingħajr preġudizzju għall-Artikolu 11(4), l-Istat Membru ta' stabbiliment għandu jaċċetta bħala prova suffiċjenti ta' reputazzjoni tajba għad-dħul għall-professjoni ta' operatur ta' trasport stradali, il-produzzjoni ta' estratt minn rekord ġudizzjarju jew, fin-nuqqas ta' dan, dokument ekwivalenti maħruġ minn awtorità ġudizzjarja jew amministrattiva kompetenti ta' l-Istat Membru fejn kien jirrisjedi l-maniġer tat-trasport.

2. Meta Stat Membru jimponi fuq iċ-ċittadini tiegħu ċerti kondizzjonijiet marbuta ma' reputazzjoni tajba, iżda l-prova li dawn il-kondizzjonijiet ġew sodisfatti ma jistax jipprovdiha d-dokument imsemmi fil-paragrafu 1, dan l-Istat Membru għandu jaċċetta bħala prova suffiċjenti għaċ-ċittadini ta' Stati Membri oħra, ċertifikat maħruġ minn awtorità kompetenti ġudizzjarja jew amministrattivi ta' l-Istat(i) Membru/i ta' l-oriġini, li turi li dawn il-kondizzjonijiet ġew sodisfatti. Dan iċ-ċertifikat għandu jirriferi għall-informazzjoni speċifika li tkun ġiet meqjusa fl-Istat Membru ta' stabbiliment.

3. Jekk id-dokument li hemm riferenza għalih fil-paragrafu 1 jew iċ-ċertifikat li hemm riferenza għalih fil-paragrafu 2 ma jkunux inħarġu mill-Istat(i) Membru(i) fejn kien jirrisjedi l-maniġer tat-trasport, dak id-dokument jew ċertifikat jista' jiġi sostitwit minn dikjarazzjoni ġuramentata jew dikjarazzjoni solenni mill-maniġer tat-trasport quddiem awtorità ġudizzjarja jew amministrattiva kompetenti, jew fejn xieraq, quddiem nutar fl-Istat Membru fejn kien jirrisjedi l-maniġer tat-trasport. Tali awtorità jew nutar għandhom joħorġu ċertifikat li jattesta l-awtentiċità tad-dikjarazzjoni ġuramentata jew id-dikjarazzjoni solenni.

4. Id-dokument li hemm riferenza għalih fil-paragrafu 1 jew iċ-ċertifkat li hemm riferenza għalih fil-paragrafu 2 m'għandhomx jiġu aċċettati jekk jitressqu aktar minn tliet xhur wara li jkunu nħarġu. Din il-kondizzjoni għandha tapplika wkoll għad-dikjarazzjonijiet magħmula skond il-paragrafu 3.

Artikolu 20

Ċertifikati dwar il-pożizzjoni finanzjarja

Meta Stat Membru jimponi fuq iċ-ċittadini tiegħu ċerti kondizzjonijiet marbutin mal-kapaċità finanzjarja minbarra dawk stabbiliti fl-Artikolu 7, dak l-Istat Membru għandu jaċċetta bħala prova suffiċjenti, għaċ-ċittadini ta' Stati Membri oħra, ċertifikat maħruġ minn awtorità kompetenti ta' l-Istat(i) Membru(i) fejn kien jirrisjedi l-maniġer tat-trasport, li turi li dawn il-kondizzjonijiet ikunu ġew sodisfatti. Dan iċ-ċertifikat għandu jirriferi għall-informazzjoni speċifika meqjusa fl-Istat Membru l-ġdid ta' stabbiliment.

Artikolu 21

Ċertifikati tal-kompetenza professjonali

1. L-Istati Membri għandhom jaċċettaw, bħala prova suffiċjenti tal-kompetenza professjonali, ċertifikat li jkun konformi mal-mudell ta' ċertifikat stabbilit fl-Anness III u li jkun maħruġ mill-awtorità jew mill-korp maħtur għal dan il-għan.

2. Ċertifikat li jkun inħareġ qabel il-… (12), bħala prova tal-kompetenza professjonali skond id-dispożizzjonijiet li sa dik id-data kienu fis-seħħ, jitqiesu bħala ekwivalenti għal ċertifikat li jikkonforma mal-mudell ta' ċertifikat stabbilit fl-Anness III, u għandu jkun aċċettat bħala prova tal-kompetenza professjonali fl-Istati Membri kollha. L-Istati Membri jistgħu jeħtieġu li detenturi ta' ċertifikati ta' kompetenza professjonali validi biss għal operazzjonijiet ta' trasport nazzjonali joqogħdu għall-eżami, jew partijiet mill-eżamijiet, li hemm riferenza għalihom fl-Artikolu 8(1).

KAPITOLU VI

DISPOŻIZZJONIJIET FINALI

Artikolu 22

Pieni

1. L-Istati Membri għandhom jistabbilixxu r-regoli dwar pieni applikabbli għall-ksur tad- dispożizzjonijiet ta' dan ir-Regolament u għandhom jieħdu l-miżuri kollha biex jiżguraw li jiġu implimentati. Il-pieni previsti għandhom ikunu effettivi, proporzjonati u dissważivi. L-Istati Membri għandhom jinnotifikaw dawn id-dispożizzjonijiet lill-Kummissjoni sa mhux aktar tard minn … (13) u jinnotifikaw mingħajr dewmien dwar kwalunkwe emenda sussegwenti li tolqothom. L-Istati Membri għandhom jiżguraw li dawn il-miżuri kollha jiġu applikati mingħajr diskriminazzjoni għaċ-ċittadinanza jew għall-post ta' stabbiliment ta' l-impriża.

2. Is-sanzjonijiet imsemmija fil-paragrafu 1 għandhom jinkludu, b'mod partikolari, sospensjoni provviżorja jew parzjali ta' l-awtorizzazzjoni għad-dħul għall-impjieg ta' operatur tat-trasport stradali, l-irtirar ta' l-awtorizzazzjoni, u d-dikjarazzjoni ta' inkompetenza tal-maniġers tat-trasport.

Artikolu 23

Dispożizzjonijiet tranżitorji

L-impriżi li qabel … (9) id-dħul fis-seħħ ta' dan ir-Regolament ikunu jgawdu minn awtorizzazzjoni biex jeżerċitaw il-professjoni ta' operatur tat-trasport stradali għandhom isiru konformi mad-dispożizzjonijiet ta' dan ir-Regolament sa … (13).

Artikolu 24

L-assistenza reċiproka

L-awtoritajiet kompetenti ta' l-Istati Membri għandhom jikkollaboraw mill-qrib, u jipprovdu assistenza reċiproka għall-finijiet ta' l-applikazzjoni ta' dan ir-Regolament. Huma għandhom jiskambjaw informazzjoni dwar kundanni u pieni għal kull ksur serju, u informazzjoni speċifika oħra li jista' jkollhom konsegwenzjali fl-eżerċizzju tal-professjoni ta' operatur tat-trasport stradali, skond id-disposizzjonjiet li japplikaw fil-qasam tal-protezzjoni tad-data personali.

Artikolu 25

Proċedura ta' kumitat

1. Il-Kummissjoni għandha tkun assistita mill-Kumitat stabbilit mill-Artikolu 18(1) tar-Regolament tal-Kunsill (KEE) Nru 3821/85 tal-20 ta' Diċembru 1985 dwar it-tagħmir ta' reġistrazzjoni fit-trasport stradali (14).

2. Fejn issir riferenza għal dan il-paragrafu, għandhom japplikaw l-Artikoli 3 u 7 tad-Deċiżjoni 1999/468/KE, billi jittieħdu f'kunsiderazzjoni d-dispożizzjonijiet ta' l-Artikolu 8 tagħha.

3. Fejn issir riferenza għal dan il-paragrafu, għandhom japplikaw l-Artikolu 5a(1) sa (4) u l-Artikolu 7 tad-Deċiżjoni 1999/468/KE, billi jittieħdu f'kunsiderazzjoni d-dispożizzjonijiet ta' l-Artikolu 8 tagħha.

Artikolu 26

Rappurtar

1. Kull sentejn, l-Istati Membri għandhom ifasslu rapport dwar l-attivitajiet tal-awtoritajiet kompetenti u jibagħtuh lill-Kummissjoni. Dan ir-rapport għandu jinkludi:

2. Abbażi ta' dawn ir-rapporti li hemm riferenza għalihom fil-paragrafu 1, il-Kummissjoni għandha, kull sentejn, tissottometti rapport lill-Parlament Ewropew u lill-Kunsill dwar l-eżerċizzju tal-professjoni ta' operatur tat-trasport stradali. Dak ir-rapport għandu jinkludi, partikolarment, evalwazzjoni tal-funzjonament tal-bdil ta' informazzjoni bejn l-Istati Membri u reviżjoni tal-funzjonament u d-data li jinsabu fir-reġistri elettroniċi nazzjonali. Dak ir-rapport għandu jiġi pubblikat fl-istess ħin mar-rapport imsemmi fl-Artikolu 17 tar-Regolament (KE) Nru 561/2006 tal-Parlament Ewropew u tal-Kunsill tal-15 ta' Marzu 2006 dwar l-armonizzazzjoni ta' ċerta leġislazzjoni soċjali li għandha x'taqsam mat-trasport stradali (15).

Artikolu 27

Il-listi ta' l-awtoritajiet kompetenti

Kull Stat Membru għandu jgħaddi lill-Kummissjoni sa … (12) lista ta' l-awtoritajiet kompetenti li jkun ħatar biex jawtorizzaw l-eżerċizzju tal-professjoni ta' operatur tat-trasport stradali, kif ukoll il-lista ta' l-awtoritajiet jew ta' l-entitajiet awtorizzati biex jorganizzaw l-eżamijiet li hemm riferenza għalihom fl-Artikolu 8(1) u joħorġu ċ-ċertifikati. Il-lista kkonsolidata ta' dawn l-awtoritajiet jew entitajiet tal-Komunità kollha tiġi ppubblikata mill-Kummissjoni fil-Ġurnal Uffiċjali tal-Unjoni Ewropea.

Artikolu 28

Il-komunika tal-miżuri nazzjonali

L-Istati Membri għandhom jikkomunikaw lill-Kummissjoni t-test tal-liġijiet, regolamenti u d- dispożizzjonijiet amministrattivi li huma jadottaw fil-qasam irregolat b'dan ir-Regolament mhux iżjed minn 30 jum wara d-data tal-adozzjoni u għall-ewwel darba sa … (12).

Artikolu 29

Tħassir

Id-Direttiva 96/26 KEE hija b'dan imħassra.

Artikolu 30

Dħul fis-seħħ

Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu fil-Ġurnal Uffiċjali tal-Unjoni Ewropea.

Huwa għandu jkollu effett mill-… (11).

(1) ĠU C 151, 17.6.2008, p. 16.

(2) ĠU C 14, 19.1.2008, p. 1.

(3) Opinjoni tal-Parlament Ewropew tal-21 ta' Mejju 2008 (għadha m'hijiex ippubblikata fil-Ġurnal Uffiċjali), Pożizzjoni Komuni tal-Kunsill ta' 9 ta’ Jannar 2009 u Pożizzjoni tal-Parlament Ewropew ta' … (għadha m'hijiex ippubblikata fil-Ġurnal Uffiċjali). Deċiżjoni tal-Kunsill ta' …

(4) ĠU L 124, 23.5.1996, p. 1.

(5) ĠU L …

(6) ĠU L 281, 23.11.1995, p. 31

(7) ĠU L 184, 17.7.1999, p. 23.

(8) ĠU L 222, 14.8.1978, p. 11.

(9) Id-data tad-dħul fis-seħħ ta' dan ir-Regolament.

(10) ĠU L 102 11.4.2006, p. 35.

(11) Sentejn mid-dħul fis-seħħ ta' dan ir-Regolament.

(12) Id-data ta' l-applikazzjoni ta' dan ir-Regolament.

(13) Sentejn mid-data tad-dħul fis-seħħ ta' dan ir-Regolament.

(14) ĠU L 370, 31.12.1985, p. 8.

(15) ĠU L 102, 11.4.2006, p. 1.

DIKJARAZZJONI TAR-RAĠUNIJIET TAL-KUNSILL

I. INTRODUZZJONI

Il-Kummissjoni ppreżentat il-proposta għal Regolament tal-Parlament Ewropew u tal-Kunsill li jistabbilixxi regoli komuni dwar il-kondizzjonijiet li għandhom jiġu rrispettati għall-eżerċizzju tal-professjoni ta' operatur tat-trasport bit-triq fil-25 ta' Mejju 2007 bħala waħda mit-tliet proposti tal-hekk imsejjaħ “Pakkett tat-Triq” (1).

Fil-21 ta' Mejju 2008, il-Parlament Ewropew ivvota l-opinjoni tiegħu fl-ewwel qari.

Fid 9 ta' Jannar 2009, il-Kunsill adotta l-Pożizzjoni Komuni tiegħu skont l-Artikolu 251 tat-Trattat.

Fit-twettiq tal-ħidma tiegħu, il-Kunsill ħa kont tal-opinjonijiet tal-Kumitat Ekonomiku u Soċjali Ewropew. Il-Kumitat tar-Reġjuni ddeċieda li ma jagħtix opinjoni dwar it-tliet proposti.

II. ANALIŻI TAL-POŻIZZJONI KOMUNI

1. Ġenerali

Wara l-“Konklużjonijiet dwar il-kontribut tas-settur tat-trasport għall-istrateġija ta' Lisbona” tal-Kunsill Ewropew tar-Rebbiegħa 2007, il-Kummissjoni ddeċidiet li toħroġ proposti biex jiġi rivedut il-qafas leġislattiv eżistenti dwar l-aċċess għall-professjoni ta' operatur tat-trasport u l-aċċess għas-suq internazzjonali tat-trasport tal-merkanzija bit-triq kif ukoll għas-suq internazzjonali għas-servizzi tal-kowċ u x-xarabank, sabiex, fost l-oħrajn, jiġi żgurat li l-piżijiet amministrattivi jkunu adatti u proporzjonati. Fl-intier tagħhom, dawn it-tliet proposti jfittxu li jimmodernizzaw, jissostitwixxu u jgħaqqdu d-dispożizzjonijiet li jirregolaw lill-operaturi tat-trasport bit-triq u l-aċċess għas-swieq tat-trasport bit-triq.

Il-Proposta għal Regolament dwar l-istabbiliment ta' regoli komuni dwar il-kondizzjonijiet li għandhom jiġu rispettati għall-eżerċizzju tal-professjoni ta' operatur tat-trasport bit-triq timmira għall-istabbiliment ta' dispożizzjonijiet uniformi u infurzabbli għall-aċċess għall-professjoni ta' operatur tat-trasport. Barra minn hekk, ir-Regolament għandu jikkontribwixxi għall-kisba tal-objettivi tal-Istrateġija ta' Lisbona peress li għandu jikseb kompetittività aktar ġusta fis-settur u trasparenza akbar għall-klijenti tat-trasport bit-triq. Fl-aħħar analiżi, għandu jikkontribwixxi għall-forniment ta' servizzi tat-trasport aktar effiċjenti u ta' kwalità ogħla. Fid-dawl tar-rwol dominanti tat-trasport bit-triq fis-sistemi ta' produzzjoni u distribuzzjoni tal-industrija, dan għandu jservi ta' xprun għall-kompetittività tal-UE.

2. Kwistjonijiet ta' politika ewlenin

i) Suġġett, kamp ta' applikazzjoni u definizzjonijiet

Fil-biċċa l-kbira, il-Kunsill segwa l-proposta tal-Kummissjoni biex jikkjarifika u jissimplifika d-dispożizzjonijiet legali. Madankollu, il-Kunsill speċifika li dan ir-Regolament m'għandux japplika għas-servizzi tat-trasport tal-passiġġieri bit-triq esklussivament għal finijiet mhux kummerċjali jew mingħajr ħlas kif ukoll għall-impriżi impenjati fil-professjoni ta' operatur tat-trasport bit-triq biss permezz ta' vetturi li ma jistgħux jeċċedu l-erbgħin km fis-siegħa. Din l-aħħar eżenzjoni kienet ukoll proposta mill-Parlament Ewropew. Barra minn hekk, il-Pożizzjoni Komuni tipprevedi li l-Istati Membri jistgħu jeżentaw mill-applikazzjoni ta' dan ir-Regolament lill-operaturi tat-trasport bit-triq impenjati esklussivament f'operazzjonijiet ta' trasport nazzjonali li għandhom biss impatt minuri fuq is-suq tat-trasport minħabba n-natura tal-merkanzija li tinġarr jew id-distanza qasira involuta.

Fil-biċċa l-kbira, il-Parlament Ewropew segwa l-proposta tal-Kummissjoni.

ii) Il-maniġer tat-trasport

Il-proposta tal-Kummissjoni tispeċifika r-rabtiet li l-persuna li għandha l-kompetenza professjonali meħtieġa (“il-maniġer tat-trasport”) għandu jkollha mal-kumpannija li suppost qiegħda tmexxi l-attivitajiet tat-trasport tagħha. Din il-persuna għandha tkun impjegata u remunerata mill-impriża.

Peress li din il-persuna suppost qiegħda tmexxi effettivament l-attivitajiet ta' trasport tal-impriża fuq bażi permanenti, hi għandha tkun responsabbli għall-konsegwenzi tad-deċiżjonijiet tagħha, u għaldaqstant għal kwalunkwe ksur li jsir f'rabta mal-attivitajiet li tmexxi. Din ir-responsabbiltà hi definita għall-finijiet ta' dan ir-Regolament, iżda hi mingħajr ħsara għal kwalunkwe responsabbiltà penali jew finanzjarja definita fil-leġislazzjoni nazzjonali ta' Stat Membru. Il-possibbiltà għal min jaħdem għal rasu li juża maniġer tat-trasport ieħor (dawk “esterni”) għal raġunijiet ta' kwalifiki hija regolata, partikolarment biex tiżdied l-indipendenza tagħhom fir-rigward ta' operaturi tat-trasport akbar li jafdawlu l-kunsinni tagħhom, u għalhekk jitħarsu mill-prattika tal-impjieg bil-moħbi.

B'mod ġenerali, il-Kunsill segwa l-proposta tal-Kummissjoni. Madankollu, il-Pożizzjoni Komuni tikkjarifika d-differenzi bejn maniġer tat-trasport “intern” u “estern”, b'mod partikolari fl-istabbiliment ta' ħtiġiet differenti biex wieħed isir maniġer tat-trasport bħar-residenza fil-Komunità. Dan tal-aħħar hu persuna indipendenti maħtura minn impriża li, fil-kapaċità ta' maniġer tat-trasport, tmexxi l-attivitajiet tat-trasport, bħat-tmexxija tal-manutenzjoni tal-vetturi, il-verifika tal-kuntratti u d-dokumenti tat-trasport, il-kontabbiltà bażika, l-assenjazzjoni ta' kunsinni jew servizzi lis-sewwieqa u l-vetturi, u l-verifika tal-proċeduri ta' sikurezza. Il-maniġer estern jista' jmexxi sa erbat impriżi differenti li jwettqu operazzjonijiet tat-trasport bi flotta totali massima ta' 50 vettura. F'dan il-kuntest l-Istati Membri jistgħu jiddeċiedu li jnaqqsu n-numru ta' impriżi u/jew in-numru tal-flotta totali ta' vetturi. Barra minn hekk, il-Pożizzjoni Komuni tipprevedi li l-Istati Membri jistgħu jipprojbixxu jew jimponu limitazzjoni fuq il-maniġer intern tat-trasport milli jkun awtorizzat ukoll bħala maniġer estern tat-trasport ta' impriża oħra.

Anke l-Parlament Ewropew segwa mill-qrib il-proposta tal-Kummissjoni. Madankollu, bħall-Kunsill, ikkjarifika r-rabta ġenwina bejn l-impriża tat-trasport u l-maniġer (intern) tat-trasport. Rigward il-maniġer estern tat-trasport, il-Parlament Ewropew ippropona li l-awtorità nazzjonali kompetenti għandha tiddeċiedi dwar in-numru massimu ta' vetturi li jiġu mmexxija mill-maniġer tat-trasport.

iii) Kondizzjonijiet fir-rigward tal-ħtiġiet tal-istabbiliment

Il-proposta tal-Kummissjoni tistabbilixxi regoli komuni biex ikun żgurat li jiġu awtorizzati jeżerċitaw il-professjoni ta' maniġer tat-trasport unikament dawk il-kumpanniji li jkollhom stabbiliment reali u stabbli. L-għan huwa li jiġi żgurat li l-kumpanniji kollha jkunu soġġetti għall-istess livell ta' monitoraġġ, u li jiġu evitati sitwazzjonijiet fejn xi wħud minnhom ma jkunux sorveljati mill-awtoritajiet fl-Istati Membri li fihom huma stabbiliti. Barra minn hekk, id-definizzjoni ta' kumpanniji li għandhom stabbiliment reali u stabbli hi li jrid ikollhom uffiċċju, vetturi rreġistrati u ċentru ta' operazzjoni.

Il-Kunsill segwa l-proposta tal-Kummissjoni, minbarra l-ħtieġa li jkun hemm numru biżżejjed ta' postijiet għall-parkeġġ ta' vetturi għall-użu regolari mill-vetturi tiegħu, li ġiet imħassra.

Fil-biċċa l-kbira, il-Parlament Ewropew segwa l-approċċ tal-Kummissjoni.

iv) Kondizzjonijiet fir-rigward tal-ħtieġa ta' kondotta tajba

Il-proposta tal-Kummissjoni fiha lista ta' ksur serju tar-regoli Komunitarji li jista' jwassal għat-telf tal-kondotta tajba, inkluż jekk il-ksur isir fi Stati Membri oħra. Tindika wkoll li ksur minuri ripetut jista' jitqies bħala serju. Hi tagħti setgħat implimentattivi lill-Kummissjoni biex tfassal lista komuni ta' ksur, li hija prerekwiżit għal kull skambju organizzat ta' informazzjoni bejn l-Istati Membri, kif ukoll għad-definizzjoni ta' limiti komuni għall-irtirar tal-awtorizzazzjonijiet.

Il-Kunsill isegwi mill-qrib il-proposta tal-Kummissjoni. Madankollu, il-Kunsill ħassar ir-riferiment għall-ksur minuri ripetut u żied it-trasport tal-annimali bħala waħda mill-ħtiġiet li għandhom jiġu rispettati minn maniġer tat-trasport jew impriża. Barra minn hekk, il-Kunsill jiċċara l-proċedura konsekuttiva għall-ksur l-aktar serju kif imniżżla fl-Anness III, li għaliha l-Kunsill ħassar il-possibbiltà li tiġi adattata bil-proċedura ta' komitoloġija. F'dan il-kuntest, il-Pożizzjoni Komuni tagħti lill-awtoritajiet kompetenti d-diskrezzjoni li fil-każ ta' ksur l-aktar serju, jiddeterminaw jekk it-telf tal-kondotta tajba għandux jikkostitwixxi reazzjoni sproporzjonata f'każ individwali speċifiku.

Fil-biċċa l-kbira, il-Parlament Ewropew segwa l-proposta tal-Kummissjoni. Madankollu, bħall-Kunsill, il-Parlament Ewropew ħassar ir-riferiment għall-ksur minuri ripetut. Barra minn hekk, il-Parlament Ewropew jistabbilixxi l-iskadenza tal-1 ta' Jannar 2010 biex il-Kummissjoni tadotta lista ta' kategoriji, tipi u livelli ta' gravità ta' ksur li jista' jwassal għat-telf ta' kondotta tajba.

v) Indikaturi ġodda biex titkejjel il-kapaċità finanzjarja ta' kumpannija

Il-proposta tal-Kummissjoni tintroduċi indikaturi aktar preċiżi għall-kejl tal-kapaċità finanzjarja ta' kumpannija. Il-kumpanniji jew l-Istati Membri jistgħu jagħżlu bejn żewġ alternattivi: jew li l-assi attwali u l-“quick ratio” (skont it-terminoloġija tar-raba' Direttiva dwar il-kontabbiltà) stabbiliti abbażi tal-kontijiet annwali tal-kumpannija, iridu jkunu konformi ma' ċerti limiti, jew li l-kumpannija trid tagħti evidenza tas-sitwazzjoni tal-kapaċità finanzjarja tagħha permezz ta' garanzija bankarja. L-indikaturi finanzjarji proposti huma dawk li normalment jintużaw fl-analiżi finanzjarja biex tiġi valutata l-kapaċità ta' kumpannija li tlaħħaq mad-dejn tagħha f'terminu ta' żmien qasir.

Il-Kunsill ħassar ir-riferiment għall-“quick ratio”, iżda minflok ta lill-operatur il-possibbiltà li juri l-kapaċità finanzjarja tiegħu permezz ta' ċertifikat bħal assigurazzjoni ta' responsabbiltà professjonali minn bank wieħed jew aktar jew istituzzjonijiet finanzjarji oħrajn inklużi l-kumpanniji tal-assigurazzjoni.

Il-Parlament Ewropew iddeċieda wkoll li jħassar ir-riferiment għall-“quick ratio” u li jippermetti li l-assigurazzjoni tiġi kkunsidrata prova tal-kapaċità finanzjarja tal-kumpannija. Barra minn hekk, il-Parlament Ewropew ippropona li r-riżorsi kapitali għandhom jiġu evidenzjati permezz ta' karta tal-bilanċ kummerċjali ċċertifikata jew karta tal-bilanċ għall-fini ta' taxxa. Il-persuni li japplikaw għall-ewwel darba għal aċċess għall-professjoni ta' operatur tat-trasport bit-triq għandhom jippreżentaw karta tal-bilanċ ta' ftuħ iċċertifikata. Fl-aħħarnett, il-Parlament Ewropew ippropona li r-rata tal-kambju għall-muniti tiġi adattata fuq bażi annwali minflok kull ħames snin.

vi) Kondizzjonijiet fir-rigward tal-ħtieġa ta' kompetenza professjonali

Il-proposta tal-Kummissjoni tintroduċi approċċ komuni li jgħaqqad it-taħriġ ma' eżami obbligatorju li jivverifika l-kompetenza professjonali u applikabbli għall-applikanti kollha, inklużi dawk b'esperjenza professjonali u dawk li għandhom diploma. Barra minn hekk, tipprevedi wkoll skema minima għall-akkreditament taċ-ċentri tal-eżaminar u taċ-ċentri tat-taħriġ, u tippromwovi l-iskambju ta' esperjenzi f'dan il-qasam bejn l-Istati Membri. Fl-aħħar, tneħħiet il-possibbiltà li l-Istati Membri jiddistingwu l-livell tal-kwalifika skont jekk it-trasport ikunx internazzjonali jew le.

Il-Kunsill ħassar id-dispożizzjoni dwar it-taħriġ obbligatorju qabel ma wieħed isir maniġer tat-trasport. Barra minn hekk, il-Pożizzjoni Komuni tal-Kunsill tipprevedi li l-Istati Membri jistgħu jeżentaw lid-detenturi ta' ċerti kwalifiki ta' edukazzjoni għolja jew ta' edukazzjoni teknika, maħruġin f'dak l-Istat Membru, minn ċerti partijiet tal-eżami kif ukoll lid-detenturi ta' ċertifikati ta' kompetenza professjonali validi għal operazzjonijiet tat-trasport nazzjonali f'dak l-Istat Membru. Fl-aħħarnett, il-Kunsill introduċa l-possibbiltà għall-Istati Membri li jeżentaw mill-eżami lill-persuni li ilhom imexxu impriża ta' trasport ta' merkanzija bit-triq jew impriża tat-trasport tal-passiġġieri bit-triq fi Stat Membru kontinwament għal mill-anqas ħmistax-il sena.

Il-Parlament Ewropew iddeċieda wkoll li jħassar id-dispożizzjoni dwar it-taħriġ obbligatorju, iżda minfloku pprovda l-possibbiltà lill-Istati Membri li jippromwovu t-taħriġ regolari tal-maniġers tat-trasport. Il-Parlament Ewropew aċċetta wkoll li l-Istati Membri jistgħu jeżentaw mill-eżami lill-persuni li għandhom mill-anqas għaxar snin esperjenza prattika kontinwa f'livell ta' tmexxija ta' impriża tat-trasport. Bil-għan li jipprevjeni l-abbuż, pereżempju fil-forma ta' ’eżami ta' turist’, il-Parlament Ewropew jipprevedi li persuna għandha tagħmel eżami fl-Istat Membru tar-residenza tagħha. Barra minn hekk, qed jiġi propost li l-kriterji għall-akkreditament tal-korpi għat-taħriġ u l-eżaminar ta' applikanti għall-professjoni ta' maniġer tat-trasport ikunu reċiprokament kompatibbli. Fl-aħħarnett, il-Parlament Ewropew introduċa l-obbligu għall-maniġers tat-trasport, li wara perijodu ta' assenza professjonali ta' ħames snin, jerġgħu jitħarrġu.

vii) Awtorizzazzjoni u sorveljanza

Il-proposta tal-Kummissjoni tipprevedi t-tisħiħ tar-rwol tal-awtoritajiet maħturin mill-Istati Membri biex jivverifikaw li l-impriżi jirrispettaw il-kundizzjonijiet stabbiliti fir-Regolament. Il-proposta tintroduċi prinċipji komuni mfassla biex jiżguraw trasparenza u komparabbiltà akbar, u fl-aħħar mill-aħħar, il-kredibbiltà tar-regoli dwar id-dħul għall-professjoni. Barra minn hekk, il-proposti jistabbilixxu l-iskadenzi li għandhom jirrispettaw dawk l-awtoritajiet fl-eżaminar tad-dossiers, u l-iskadenzi li jistgħu jingħataw lil kumpanniji biex jirretifikaw is-sitwazzjoni tagħhom qabel ma tingħatalhom sanzjoni. Hi titlob ukoll lill-awtoritajiet kompetenti biex iwissu lill-kumpanniji b'riskju li ma jibqgħux jissodisfaw il-kondizzjonijiet stabbiliti fir-Regolament. Il-proposta tistabbilixxi firxa gradwali ta' sanzjonijiet li jibdew mill-irtirar parzjali tal-awtorizzazzjoni sa l-iskwalifikar tal-operatur tat-trasport. F'dak li għandu x'jaqsam mal-verifiki, il-proposta tipprevedi verifiki mmirati li l-Istati Membri ser iwettqu aktar frekwentement minn dawk ta' kull ħames snin fis-seħħ.

Filwaqt li fil-prinċipju jsegwi l-proposta tal-Kummissjoni, il-Kunsill iddeċieda li jintroduċi xi dispożizzjonijiet sabiex jissimplifika l-prinċipji regolatorji. L-Istati Membri jistgħu joħorġu awtorizzazzjonijiet differenti għall-impriżi li jwettqu biss servizzi tat-trasport nazzjonali. L-Istati Membri jistgħu jqassru t-tul taż-żmien li fih l-impriża trid tinforma dwar il-bidliet rigward id-data użata għall-applikazzjoni tal-awtorizzazzjoni. Barra minn hekk, l-Istati Membri għandhom il-possibbiltà li jestendu l-limitu ta' żmien għall-eżami tal-applikazzjoni ta' awtorizzazzjoni. F'każ ta' dubju, sal-31 ta' Diċembru 2012, l-awtorità kompetenti għandha tivverifika li l-maniġer tat-trasport ma jkunx iddikjarat, f'wieħed mill-Istati Membri, li mhuwiex tajjeb biex imexxi l-attività tat-trasport ta' impriża, filwaqt li mill-1 ta' Jannar 2013, l-awtorità kompetenti għandha tagħmel dan permezz ta' aċċess għar-reġistri elettroniċi nazzjonali. Il-pożizzjoni komuni tintegra wkoll l-approċċ li l-perijodiċità tal-verifiki tal-impriżi tiġi adattata għall-progress tekniku. Qabel l-2015, l-Istati Membri huma obbligati li jwettqu verifiki minn tal-inqas kull ħames snin, filwaqt li mill-2015 'il quddiem, il-verifiki ser jitwettqu skont sistema ta' klassifikazzjoni tar-riskju.

Il-Parlament Ewropew introduċa wkoll żewġ emendi għall-proposta tal-Kummissjoni. Mill-1 ta' Jannar 2012, fil-każ ta' kwalunkwe dubju, l-awtorità kompetenti għandha tivverifika li l-maniġer tat-trasport ma jkunx iddikjarat, f'wieħed mill-Istati Membri, li mhuwiex tajjeb biex imexxi l-attività tat-trasport ta' impriża. Rigward il-perijodiċità tal-verifiki, il-Kummissjoni tista' tbiddel il-perijodu ta' ħames snin għall-verifiki regolari skont il-proċedura regolatorja bi skrutinju. Barra minn hekk, l-Istati Membri għandhom il-possibbiltà li jitolbu t-taħriġ u l-eżami għall-maniġers tat-trasport tal-impriżi fejn l-awtorizzazzjoni ġiet sospiża jew irtirata. Fl-aħħarnett, ġie ċċarat li s-sanzjonijiet huma applikabbli biss għal maniġer tat-trasport jekk hu jew hi responsabbli għall-ksur rispettiv.

viii) Reġistru elettroniku nazzjonali

Il-proposta tal-Kummissjoni tappella għall-introduzzjoni f'kull Stat Membru ta' reġistru elettroniku tal-impriżi tat-trasport li għandu jkun interkonness fil-Komunità kollha sa tmiem l-2010. Tipprevedi wkoll il-ħatra ta' punti ta' kuntatt nazzjonali li għandhom jintużaw għall-iskambju ta' informazzjoni, u ċerti proċeduri li għandhom ikunu segwiti.

Fil-prinċipju, il-Kunsill qabel dwar il-proposta tal-Kummissjoni li jiġu stabbiliti reġistri elettroniċi nazzjonali. Madankollu, ġew introdotti xi dispożizzjonijiet addizzjonali. Sal-1 ta' Ġunju 2009, il-Kummissjoni għandha toħroġ linji gwida dwar l-istruttura tar-reġistru. Jeħtieġ li l-Istati Membri jistabbilixxu r-reġistru nazzjonali tagħhom erbgħa u għoxrin xahar wara d-data tad-dħul fis-seħħ tar-Regolament, jiġifieri għoxrin jum wara l-pubblikazzjoni tiegħu. Ir-reġistri nazzjonali għandhom ikunu interkonnessi sal-31 ta' Diċembru 2012. L-Istati Membri għandhom jinkludu l-ksur serju fir-reġistru nazzjonali mill-2016 'il quddiem biss. Barra minn hekk, l-iskadenzi kollha stabbiliti jistgħu jiġu modifikati u (jekk meħtieġ) posposti bil-proċedura ta' komitoloġija. Fl-aħħarnett, il-Kummissjoni hi mistiedna tirrevedi l-funzjonament u l-elementi tar-reġistri elettroniċi nazzjonali fir-rapport tagħha.

Il-Parlament jipproponi li jkun hemm taqsima pubblika u oħra privata fir-reġistru elettroniku nazzjonali. Din tal-aħħar għandha tkun aċċessibbli biss lill-awtoritajiet kompetenti taħt kondizzjonijiet speċjali (jiġifieri dawk li għandhom setgħat speċifiċi fl-isfera tat-trasport bit-triq u l-uffiċjali li jkunu ħadu l-ġurament). Il-Parlament jipproponi wkoll l-istabbiliment ta' reġistru dwar il-maniġers tat-trasport. Filwaqt li l-Parlament jitlob l-inklużjoni fir-reġistru tal-marka ta' reġistrazzjoni tal-vettura ta' vetturi li joperaw barra l-Istat Membru ta' stabbiliment, il-pożizzjoni komuni tal-Kunsill tipprevedi li fl-2009, il-Kummissjoni tista' tagħmel rakkomandazzjoni dwar l-inklużjoni tal-marki ta' reġistrazzjoni tal-vetturi. Fl-aħħarnett, il-Parlament Ewropew jipproponi li l-awtorità kompetenti tkun responsabbli għall-aġġornament u l-manutenzjoni tar-reġistru elettroniku.

3. Kwistjonijiet ta' politika oħrajn

Il-Kunsill iddeċieda li jissostitwixxi t-terminu “sanzjoni” b' “penali”.

Il-Kunsill iddeċieda li jħassar id-dispożizzjonijiet dwar “id-drittijiet preċedenti”, jiġifieri li l-impriżi li jipprovdu evidenza li jkunu ġew awtorizzati fi Stat Membru biex jeżerċitaw il-professjoni tat-trasportatur tal-merkanzija jew tal-passiġġeri bit-triq, għandhom ikunu eżenti milli jagħtu evidenza tal-kompetenza professjonali tagħhom.

Il-Kunsill immodifika d-dispożizzjonijiet dwar l-obbligi ta' rappurtar bil-ħsieb li jitnaqqas il-piż amministrattiv.

Il-pożizzjoni komuni tal-Kunsill tipprevedi li r-Regolament għandu japplika erbgħa u għoxrin xahar (minflok tmintax-il xahar) wara d-dħul fis-seħħ tiegħu.

Il-Kunsill iddeċieda li jiċċara l-Anness II billi jżid sensiela ta' karatteristiċi ta' sigurtà, li minnhom mill-anqas tnejn iridu jiġu inklużi fid-dokumenti.

Il-Kunsill stabbilixxa l-Anness III li jistabbilixxi lista tal-ksur l-aktar serju.

4. Emendi oħrajn adottati mill-Parlament Ewropew

Emendi oħrajn li mhumiex inklużi fil-pożizzjoni komuni jikkonċernaw:

— ir-riferimenti għall-appoġġi ta' data sikura bħala kondizzjoni fir-rigward tal-ħtieġa għall-istabbiliment;

— l-obbligu li l-Istati Membri jinformaw lill-Kummissjoni dwar iċ-ċertifikati li jirrikonoxxu bħala evidenza ta' kompetenza professjonali;

— ir-riferiment għall-arkivjar ta' data u l-protezzjoni tad-data bħala regoli Komunitarji li jekk ma jiġux irrispettati jistgħu jqajmu dubji dwar il-kondotta tajba ta' maniġer tat-trasport;

— ir-riferiment għall-projbizzjoni ta' trasferiment għal persuni ġuridiċi ta' ċertifikat dwar il-kompetenza professjonali;

— it-tqassir tal-iskadenzi għal impriża biex tissostitwixxi maniġer tat-trasport;

— it-tħassir tal-possibbiltà li l-interkonnessjoni tar-reġistri nazzjonali tiġi posposta permezz tal-proċedura regolatorja bi skrutinju;

— it-tqassir tal-iskadenzi għal impriża biex turi li għandha stabbiliment effettiv u stabbli;

— it-talba għal studju dwar l-inklużjoni possibbli tat-taksis fl-ambitu tar-Regolament;

— id-data proposta tal-1 ta' Ġunju 2009 għall-applikazzjoni tar-Regolament.

III. KONKLUŻJONI

Fl-istabbiliment tal-pożizzjoni komuni tiegħu, il-Kunsill ħa kont sħiħ tal-proposta tal-Kummissjoni u tal-opinjoni tal-Parlament Ewropew fl-ewwel qari. Fir-rigward tal-emendi proposti mill-Parlament Ewropew, il-Kunsill josserva li numru konsiderevoli ta' emendi ġew — fl-ispirtu, parzjalment jew kompletament — diġà inklużi fil-pożizzjoni komuni tiegħu.

(1) Iż-żewġ proposti leġislattivi l-oħrajn jikkonċernaw:

— Proposta għal Regolament tal-Parlament Ewropew u tal-Kunsill dwar regoli komuni għall-aċċess għas-suq internazzjonali tat-trasport tal-merkanzija bit-triq (riformulazzjoni)